《闵黎吟三首 其二》
明代·万表

虎兕来，犹可奔，狼师一来人无存。大征纵杀玉石焚，昔人雕剿存一村。

雕剿功成赏不厚，大征荫子还荫孙。杀一不辜尚勿为，何况万骨多冤魂。

愿君爵赏毋苟贪，但以三槐植尔门。

作者简介：（1498—1556）浙江鄞县人，字民望，号鹿园。袭世职宁波卫指挥佥事。正德十五年武进士。累迁至漕运总兵，佥书南京中军都督府。表久督漕运，深悉河道通塞，国计赢绌。又通经术，熟悉先朝故实。信佛好施与，常以医药济人。有《海寇议》、《玩鹿亭稿》、《万氏家钞济世良方》等。